[bookmark: _GoBack]Във връзка с постъпило в РИОСВ-Пловдив уведомление с вх. № ОВОС- 1329/18.05.2026г. за: „Жилищно строителство – 36 броя жилищни сгради и обслужващи улици“ в поземлени имоти с идентификатори 77270.1.266 и 77270.84.594 по кадастралната карта и кадастралните регистри на гр. Хисаря, Стопански двор - кв. Момина баня, община Хисаря, област Пловдив, с възложители: Г.СТОЯНОВ, И.СТОЯНОВ, на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:
І. Относно приложимата процедура по реда на глава шеста на Закона за   опазване на околната среда (ЗООС)
       
      Така заявеното ИП попада в обхвата на т.10, буква „б“ от Приложение № 2 от Закона за опазване на околната среда /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС.
      
ІІ. Относно приложимата процедура по реда на чл. 31 от Закона за биологичното разнообразие (ЗБР)

       Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близките защитени зони от Европейската екологична мрежа „НАТУРА 2000“ – G0002054 „Средна гора”.
Копие на писмото е изпратено до Община Хисаря
Отговорено от РИОСВ-Пловдив на 03.06.2026г.
 


